Foreningsprisen tildeles en forening, som har gjort en væsentlig forskel i det forgangne år.
Har foreningen rykket på et helt bestemt område, som enten har gavnet foreningsmedlemmer eller trænere.
Har foreningen tænkt ud af boksen, skabt nye aktiviteter og derfor fået vendt en eventuel truende lukning af foreningen til en blomstrende forening med tilgang af nye medlemmer.
Det vigtige er, at foreningen har gjort en forskel enten i forhold til sine medlemmer, trænere eller lokalsamfundet.
Alle kan indstille kandidater til prisen. Forslaget skal være saglig begrundet og skal indeholde en beskrivelse af, hvordan/hvorfor foreningen har gjort en forskel.
Et udvalg under Udvalget for Kultur og Fritid udvælger prismodtagerne på et møde i januar måned.
Prisoverrækkelsen sker i forbindelse med markeringen af Årets Mestre inden for idræt, fritid og kultur, og der vil blive givet en pris på 5.000 kr. til modtageren af Foreningsprisen.
Forslag og ansøgningsfrist
Forslaget sendes til varde Kommune, Kultur og Fritid, Bytoften 2, 6800 Varde eller på mail til bera@varde.dk senest d. 15. januar 2023.